钦定古今图书集成/理学汇编/学行典/第006卷 > 《存斋记》前人
## 钦定古今图书集成/理学汇编/学行典/第006卷 > 《存斋记》前人

墨庄叶清父以存名斋，而属予发其义。予谓存一也，
而《易》以性言，曰“成性存存”是也；孟子以心言，曰“操则
存存其心是也。”二者同乎？否乎？曰：惟即理也，而主是
理者心也，其心存则其理存。《易》与孟子之言，一而二，
二而一者也。然《易》言存性者一，而孟子于存心盖屡
言之。夫不以操舍存亡之机为甚可畏乎！尧舜性之
不待操而存者也。然曰兢兢焉，业业焉，不敢少肆也。
汤、武身之，则不能无事乎操矣。故曰“以礼制心”，惧一
念之非礼而不能存也；曰“无贰尔心”，惧一念之或贰
而不能存也。圣犹如此，学者其可以自放乎？敬者所
以保吾之存，《中庸》之戒不睹，《曲礼》之俨若，思所当深
体也。欲者所以害吾之存，孟子之寡，周子之无所当
渐进也。虽然，有儒者之存，有老氏之存。儒者之存，存
吾之实理也。而老氏之为说，则曰“绵绵若存，用之不
穷。”其末流又有所谓存想之法，则皆以气为本，而非

而颛求于吾儒之学，“持守之坚，涵养之熟，未闻心存
而气不与俱者也，清父其思焉。”